Datasets:
R5dwMg
/
foodiereview_yue

Dataset card Viewer Files Community
1
text
stringlengths
1
875
豉汁排骨個豉汁好惹味，撈飯一流，但啲排骨就「非常」骨感，多骨無肉。白灼蝦雖然只喺白灼，但如果啲蝦質素好，點灼都唔會太差，如果嚟到西貢食白灼蝦都唔得，真喺「弊家伙」。魚香茄子「黑掹掹」嘅魚香茄子，睇樣真喺唔知佢就喺，茄子煮得好腍，無乜鹹魚香味，只得醬油味。
蒜蓉粉絲蒸元貝撥開啲蒜蓉粉絲，粒元貝細到得個五毫子咁上下大，好細粒，所以，道菜似喺食蒜蓉粉絲囉！蒸魚隻碟就好大喇，對比下，條魚就顯得好細條，還好，條魚蒸得無過火，肉質幾滑溜。油菜麵檔格局嘅蠔油生菜，無咩特別可言，只喺多碟菜食吓！
時菜鮮魷最後上枱嘅一道菜，燈籠椒、翠玉瓜炒鮮魷，兩款菜都爽脆，鮮魷柔韌，加啲蝦醬就一流喇，可惜喺清炒！12人一圍，餸菜份量如一般酒嘅例牌，所以，如果成枱都大男人就肯定唔夠食，還好我依枱師奶、細路多，變得份量啱啱好。
跟團嘢，預咗喺咁，志在撐飽個肚，食完繼續玩。下一站喺坐船去鹽田梓及橋咀島，食唔飽都好，搭船無咁容易嘔。 題外話/補充資料 因為喺團餐關係，所以，唔知每位消費幾多。
今個中秋，前後試過3款傳統嘅白蓮蓉月餅，包括同事帶返嚟嘅「美心」雙黃白蓮蓉，客人送嘅「夏宮」迷你蛋黃白蓮蓉，以及晌屋企附近個商場消費滿指定金額送嘅「明愛天糧包餅店」雙黃白蓮蓉，查實就無心插柳，因為都唔喺去買啲乜嘢，只喺去睇跌打，客戶服務處話乜單都計，咁就當然換一個嚟試試都好 。
天糧烘焙喺佢哋正式嘅店名，記得以前晌荃灣有過分店，雖然，月餅內內附卡片，亦有個店鋪地址，話晒小弟都住晌葵青區，一睇就多多少少知道唔喺門市，因為喺荔景對上嘅半山位置，印象中應該喺明愛嘅服務中心。卡片印有網址，有興趣上去瀏覽一下，就知佢哋喺以社企營運模式經營健康麵包製作業務，為弱能人士創造就業及職業培訓機會，協助融入社區生活 。
講番個月餅，紫色外盒，形象較西化，盒面除印有店名La Vie，仲有Love, Care, Share三個英文字，正正代表佢哋嘅理念。咪以為佢哋喺社企或只喺弱能人士，就以為啲質素會「求求其其」，唔單止月餅嘅外觀做得似模似樣，用料亦唔馬虎，餅皮搓得薄，白蓮蓉清香軟滑，鹹蛋黃更漏晒油，油水十足 ，絕對比美起一啲大品牌或酒店出品。
如果以今年所試過嘅3款白蓮蓉月餅比較，小弟就最喜歡天糧烘焙嘅出品，值得投佢一票，不過，佢哋唔做門市，將來再試，只有隨緣 ！
先後試過奇華餅家嘅「迷你金絲果仁月」及天然齋嘅「傳統鹹伍仁月餅」兩款伍仁系月餅，今年大賣懷舊、傳統口味金記冰室嘅「金腿伍仁月餅」，唔知味道又會喺點？多謝老友醒個俾小弟，又可以試多一款伍仁月餅。個月餅屬於大個裝，拎起好墜手，斤兩十足，包裝都好傳統，紅邊膠袋，只印着中秋月餅。
餅面刻着金記冰室，切開一睇，餅皮做得薄，餡料實在豐富，堆滿果仁之外，仲食到一絲絲金華火腿絲 ，而且，切得纖幼，此外，仲以乎加咗啲果乾 ，真喺咬口十足，的確唔錯！晌依個年代，月餅出到五花八門，有幾新奇可以做到幾新奇，傳統嘅款式，如伍仁月餅，真喺未必人人識欣賞。
不過，仲見到有唔少商戶推出，證明都仍然有市場，亦等下一代可以見識吓啲鹹月餅 。
不過，睇番個包裝、袋背，以及餅面，似乎啲月餅喺攞貨居多，並非自家生產。個鹹伍仁月外皮比較厚身，餡料中嘅果仁似乎唔喺咁密咁填滿，但口感依然好有咬口，而且，出奇不意咁有朕朕香茅味，雖然唔知成份喺點，但我倆公婆都食得到有少少香茅味滲出嚟，估唔到加咗之後個感覺清新咗，真有趣。
其實，姑勿論味道如何，都好多謝食友一番心意 ，讓小弟今個中秋又多試到一款素月餅。
今年好意外，一連收到幾個五仁類嘅月餅，咁多年嚟都甚少食依類月餅，唔喺話有咩抗拒，只喺本身唔會將佢哋列為心水。可能朋友知我老婆食素，又鍾意啲健康嘢，所以，請我食嘅都搵啲相比起無咁甜，又健康啲嘅伍仁類嘅月餅，無獨有偶，又喺先介紹奇華餅家嘅「迷你金絲果仁月」。
包裝盒設計簡潔，啡底加雲彩水印，一盒8個迷你金絲果仁月，慣例全部獨立包裝，整潔衛生。而成份包含好多食材，如鳳梨醬、蜜餞橙皮、松子、杏仁、南瓜籽……等等。果仁月烘得金黃，餅面印上金絲二字，金絲其實代表蜜餞橙皮絲。
個月餅唔單止皮薄，內裡填滿各類果仁餡料，食落極之有咬口，煙煙韌韌，口感豐富 ，亦無傳統蓮蓉月餅咁甜，再者，果仁本身對身體亦算喺有益，而因為加入咗蜜餞橙皮絲，嗒落仲有份橙味嘅清香添 。估唔到，依家就算食伍仁類月餅，雖然只不過喺加入咗少少些微變化，但再喺咁「老餅」嘅感覺！
日本菜一向都鍾意食，但晌日本餐廳中，真喺唔知點解，日式放題確喺比較少食，對上一次已經喺2018年4月嘅事。最近，老友推介呢間日式放題店「極尚大喜屋」，話性價比高，菜式有唔少賣點，小弟就未幫襯過，咁就啱啦，兩個死佬一於約埋食餐好嘅，加上佢好有食力，咁樣我哋就可以試到多啲嘢。
裡面裝修精緻，環境整潔光猛，目測所見，大多數都喺4、6人卡位，而我覺得卡位都好坐啲，寬敞舒服，因為跟前後左右嘅間隔都比較好，就算唔喺疫情，感覺都好好多。 用餐環境講咗，咁就介紹吓自助食物區，就晌入門口左邊，地方都好大，通道闊落，唔怕人撞人。
掃視一番，包括有4款熱盤、炸物、中西湯品、冷盤嘢、生果、甜品、雪糕雪條、一大櫃多到數唔到嘅飲品，花多眼亂，非常多元化，睇相你都見，照顧到唔同年紀層嘅人。除咗出面自助食物區之外，可以點嘅食物分類有刺身、創作刺身、壽司、創作壽司、火炙壽司、卷物、軍艦、炸物、天婦羅、一品料理、燒物、串燒、煮物……等等，相信計埋晒有超過百款食物。
而價錢方面，自行睇睇單張，一清二楚！以前嘅日式放題就梗喺有一大堆點菜紙放晒晌枱面，依家就大多數變成二維碼落單，一來減省人手，亦減少人為出錯，二來點咗乜可以睇番，一清二楚少咗啲爭拗，不過，嚟錯咗、嚟漏咗、嚟少咗總會有，都預咗，但今晚嘅情況都唔多喎。
更值得一讚嘅喺，二維碼落單唔會有咩限制，無話每次限點幾多，當然，做個文明嘅食客，唔好點過籠亂嘥嘢，此外，啲量詞好清楚，唔會點錯啲份量！不過，記得限時喺2個鐘，截單時間喺交枱前30分鐘，無論二維碼落單紙，抑或上到手機落單界面，都有清楚顯示。
所以，我哋頭1.5小時主要食二維碼落單嘢，剩番30分鐘，就主攻自助區食物，尤其甜品！飲品喺自助食物推影完相，第一件事就喺順手攞埋嘢飲，好多罐裝汽水、果汁，解一解渴斟咗杯芒果汁，另外見有「珍珠奶茶」喎，又拎一杯試下，估唔到又幾OK喎。
食到尾，貪得意，見佢有啲「自家製冷泡茶」，同朋友都攞咗一支試試，印像中好似有3款口味，小弟揀咗樽白桃烏龍，味道清清淡淡，感覺清爽。熱盤坐低第一時間就用二維碼落單，點選心水美食，但旺場成咁，啲嘢食都唔會咁快到，所以，就晌自助食物區拎咗兩款熱食，過口癮，包括「鮑汁豬手」、「酸菜魚」。
前者豬手炆得好腍，入晒味，骨膠原強勁；後者魚肉非常之嫩滑，喺略嫌酸味唔夠強，只喺滲出少少辣味而已。刺身拼盤食放題，唔易飽肚又較回本，唔使多講都喺刺身啦，10多款就揀啲少食、又貴價啲，包括松葉蟹腳、劍魚腩、北海道鮮帶子、赤貝、馬刀貝、榮螺、極品大赤蝦，師傅更擺得好靚仔，更以冰鎮住，絕不馬虎。
整體食落質素唔錯，魚生鮮味十足，貝類又具咬口，隻極品大赤蝦真喺一流，值回票價，若非仲有咁多嘢食，真喺想翻兜多一客。創作刺身講明想食到回本，自不然揀「泰式虎蝦」啦，亦即喺平常所食嘅泰式生蝦，就咁一客，如果以8隻計，出面啲泰菜館都賣成嚿水架。
泰式生蝦最緊要趁凍食，夾片生蒜片，沾少少秘製泰式辣醬，蝦肉鮮甜爽口，泰醬辣得嚟有點點青檸香，刺激開胃。壽司、創作壽司老實講，食自助餐、放題，真喺絕少食壽司，因為太易飽肚唔划算，不過見佢哋啲壽司配搭真喺非常特別，所以，都喺咁二試咗幾款，當喺見識見識。
「黑松露帶子拖羅蓉塔」、「牛油果醬伴松葉蟹肉壽司」賣相已好吸晴，配上多種食材，所以，味道與口感都非常豐富，後者嘅外層更用上班戟代替慣常嘅紫菜，真喺具創意，讚呀！火炙壽司呢個系列中，純粹貪心，所以揀咗款「鵝肝壽司」，一樣喺製作認真。
雖然只喺放題食物之一，但一樣做得外觀吸引，無話求求其其，入口飯粒緊緻，口感啱啱好，而且味道紛陳，的確無揀錯。炸物原先炸物呢一項無諗住叫，不過，竟然有炸榴槤 ，仲標明貓山王，朋友亦鍾意食榴槤，真喺無理由唔嗌。
「脆炸貓山王」賣相炸得金黃，咬落去外皮好煙糯，又唔黏牙，亦唔油，裡面填滿晒榴槤餡，好綿好滑，陣榴槤味我哋就覺得香啦，當然呢個香喺好相對嘅，哈哈！一品料理輪到分享一品料理呢一環，呢一項真喺有好多心水嘢，以下就同大家分享一下。
落單時點咗一客「皇牌燒乳鴿王」，我都擔心究竟喺一隻定點樣 ，嚟到喺半隻分兩件，啱啱好俾我哋過到口癮，又唔會食得太飽，啱食嘅咪再點囉。講返隻乳鴿王，真喺炸得香口喎，啲肉好嫩，唔會鞋烚烚，出嚟嘅質素唔會比啲酒樓差。
呢一度「金蒜蓉粉絲蒸扇貝」平時食海鮮就食得多，有時自助餐都會見，印像中放題好似就少啲。原隻扇貝放滿金蒜，所以送到嚟已經聞到陣陣蒜香，食落口感柔軟，充滿蒜香，當然，底下啲粉絲都唔好錯過，索曬啲蒜汁非常之正！
燒物燒物方面，亦都有兩款心水都喺小弟是晚推介，唔食就走寶，先分享「燒香草羊鞍」，睇外觀已經流口水，燒得一身炭火同油脂香，表面沾滿香草，食落香味十足，啲羊肉真喺好軟腍，陣陣羊羶香唔會太霸道，非常之好食，若非仲有咁多嘢食，真喺想添食多一次呀。
另一款燒物就喺呢個「川式珍寶鮮蠔燒」，叫得珍寶，真喺唔喺老吹，蠔肉有半隻手掌大，飽滿又甚具蠔味，上面放滿金銀蒜，仲有啲辣椒碎，加上喺即叫即燒，點會唔惹味吖。此外，燒物中仲點咗一客「西京燒比目魚」試試，平時食西京燒多數喺銀鱈魚，但估唔到比目魚出嚟嘅效果都真喺唔錯，食落嘅質感都有啲似銀雪魚，魚肉好滑溜，只喺無銀雪魚咁重油香，但個人而言，已經覺得好有水準，真喺無揀錯。
煮物煮物都喺啲大堆頭嘢，例如拉麵呀、烏冬呀、鍋物之類，不過，見到有兩款細細份量嘅選擇，就喺「蟹肉茶碗蒸」同「滋補花膠燉鮮奶」。前者真喺堅有一梳梳蟹肉，而且好鮮味，啲蒸蛋做得嫩滑，又夠蛋香；後者燉鮮奶可以歸為甜品類，而小弟就先試為快，面面有少少花膠，都算夠誠意，啲燉蛋真喺好香滑，入口即滑落喉嚨，而且好有奶香，比起啲燉奶專門店，一啲都唔失禮，故此，臨尾朋友專登點一客嚟當甜品。
天婦羅食完曬以上所有食物，我哋見胃納仲有一定空間， 趁截單前，點多一輪美食。就試試兩款天婦羅，分別喺「皇帝蟹棒」、「溫室南瓜」，首先啲天婦羅炸漿夠舊薄，咬落唔油膩，又好鬆脆，而蟹棒口感絕對唔喺溝粉貨色，有少少彈牙感，南瓜都好正，好有南瓜香，又夠晒粉甜。
串燒近尾聲，都喺食吓生果、甜品之類，雖然晌自助區都有啲生果，但晌串燒類就有心愛嘅「燒溫室甜菠蘿」，燒菠蘿既可以當生果，又可以當甜品，波羅燒一燒收收水，菠蘿味更加濃郁，菠蘿質素唔錯，非常清甜。甜品真喺嚟到放題嘅尾聲，去到甜品時間，即發揮另一個小宇宙，睇過小弟食評都知我真喺幾鍾意食甜品，睇見一枱都喺甜品就大滿足。
啲自家製小蛋糕做得唔錯，尤其款黑朱古力蛋糕仔，朱古力味勁濃郁，又柔滑；雪條、雪糕方面，試咗一支榴槤、一支芒果、一杯Häagen-Dazs嘅咖啡味及一杯Da Dino黑芝麻味，有食開呢啲品牌嘅，都知質素有返咁上下；連台灣嘅芋圓、仙草都有，細細杯都食番客。
最後，仲想試埋巨峰提子軟雪糕架，但真喺飽到上心口，已經食唔落。今餐真喺大滿足，兩個人試咗勁多嘢，由頭領放到尾，除咗我哋嘅食力有番咗上下，點菜策略亦得宜，先可以食得咁盡興。
今年食過嘅月餅都唔算好古靈幣怪，都喺啲奶皇、白蓮蓉、伍仁之類，比較中式及傳統，如要算喺有少少特別，就喺朋友嘅謝禮，功夫點心嘅「蛋黃芝麻月餅」，加入黑芝麻作餡心，期待佢嘅芝麻香味會有幾濃。以深啡硬紙皮作包裝盒，簡單嘅標誌，如真功夫般表沉實，唔太造作。
芝麻月餅喺迷你裝份量，一盒有4小個，依家嘅月餅以獨立包裝喺必然嘅事，而每個月餅都印上「功夫」兩個字，清晰表達佢嘅出處。睇外表，跟一般嘅蓮蓉月餅無咩分別，但一切開，正正式式嘅「黑心」月餅，餅皮搓得夠薄，內裡全部都喺芝麻蓮蓉餡，雖然加入咗蓮蓉，估計成份唔太多，所以，唔太甜之餘，芝麻味十分突出；每個月餅只有一隻鹹蛋黃，而且，唔喺好大個，所以，比起其他嘅又雙黃、又三黃，依款月餅相對健康少少，味道亦唔錯，芝麻蓮蓉餡好軟滑。
唯一唔理想嘅地方，喺鹹蛋黃有啲乾，缺少一份油香感。功夫點心都幫襯過，但只限飲茶食點心，佢嘅月餅都喺第一次食，整體感覺不俗！
早前分享過奇華餅家嘅「鴛鴦奶皇」，喺今年食嘅第一個月餅，中秋佳節，月餅嘅嘢邊會一次過食得晒，所以食啲又寫啲，而第二個食到嘅港島香格里拉酒店中菜館夏宮嘅出品，依份厚禮喺公司客送嘅，故此，就自然喺酒店級高檔貨色。
既然喺客送嘅，當然恭敬不如從命 ，一到下午茶時間，同事就自動波切嚟一齊分享。不愧喺五星級酒店貨色，外盒採用香檳金，包裝已經顯得寧舍高雅；而內裡8個「迷你蛋黃白蓮蓉月餅」加以橙紅色紙盒再以獨立包裝處理，甚具東方色彩，咪睇佢啲盒仔一高一低唔整齊，原來刻意設計，方便抽出嚟 。
月餅印上「夏宮」二字，線紋清晰，一刀切落去，回刀已見到鹹蛋黃嘅黃油，打開一睇，直頭流晒油，而且，餅皮夠薄。入口，白蓮蓉軟滑清香，就算喺白蓮蓉，甜膩都在所難免，不過，呷啖茶，又一小啖月餅，感覺會喺不一樣 。
多謝個客，等我哋有多日嘅蛋黃白蓮蓉月餅下午茶，乘機鬆一鬆，抖一抖！
對上一次食下午茶自助餐已經喺上年年尾嘅事，唔算隔得好耐，不過，記得曾有段時間都幾迷上食下午茶自助餐，差唔多個個月梗有一次。今日趁過港島區掃墓，順道同老婆嚟銅鑼灣柏寧酒店嘅Café One撐枱腳，嘆番次下午茶自助餐。
環境方面，其實都幾鍾意，雖然裝修唔算有咩特別，就像一般酒店內嘅自助餐餐廳，不過，座位嘅間隔比較闊落，唔會有太擠逼嘅感覺，木櫈有把手，讓人坐得舒服多一點；面向記利佐治街及告士打道一邊，全部都喺落地大玻璃窗，可以睇睇街景，可惜事前未有特別要求坐晌近窗位！
同樣，食物區嘅空間亦好寬闊，寬闊到好似行商場咁，遇上爆場都唔怕被人逼嚟逼去，搞到水洩不通。自助果汁行到身水身汗，今次唔喺相機先食，喺果汁先飲，有橙汁、豆漿及西柚汁，先貫杯橙汁解吓渴，之後再飲吓西柚汁。
將幾款冷盤料加埋落啲沙律度，就成為小弟嘅開胃頭盤，個蜜糖芥末油醋汁又真喺幾好食！壽司、刺身雖然好大個食物櫃位提供壽司、刺身，不過，個師傅好似好迤咁，幾次經過見到壽司擺出嚟嘅款式及數量都唔多。平時，我都夠少晌自助餐度食壽司，不過，眼見整體都唔多嘢食，所以，極之難得拎咗一碟壽司，質素？
普普通通咁啦！熱盤類另一邊嘅熱盤類，有啲中式點心、牛油栗米、蜜糖雞翼、XO醬魷魚鬚、乾燒伊麵、咖喱角、煎釀蓮藕餅……等等，最好味喺啲魷魚鬚同蓮藕餅，前者好惹味，而後者爽脆，仲加多碗足料嘅碗仔翅，味道唔錯喎。
西式包點類晌食物枱嘅一角擺放幾款西式包點，包括手指三文治、美式鬆餅、菠菜酥及士乾，小弟較有興趣喺兩者。個菠菜酥內藏幾多菠菜蓉，酥底做得不俗，充滿牛油香；而士乾塗點忌廉及士多啤梨果醬，已相當唔錯。熱盤類再行去另一邊熱盤區，依邊就多數喺啲煎炸或濃味嘢居多，樣樣拎啲就已經一整碟，有煎日式餃子、蔗蝦、炸甜蕃薯 / 芋頭、印度香草烤雞薄餅、天多尼煎魚、醬燒豬肋骨、金菇牛肉卷。
以上多幾樣嘢都好好食，尤其啲炸甜蕃薯 / 芋頭、薄餅、煎魚及豬肋骨，香口惹味。原來仲有個檔口有即煎嘅XO醬蘿蔔糕，啱晒老婆，佢要咗一小碟，小弟就黐一粒試試，雖然即整，但唔夠熱辣，但XO醬夠重手，十分鮮辣惹味。
甜品都喺時候最後出擊攻甜品，甜品櫃位其實擺晌入門口左邊，特別自成一角，數數埋埋都有十多款，不外乎啫喱、奶凍、慕絲、切餅、軟雪糕……等等，兼有新鮮即做嘅比利時窩夫。款式就唔逐一細數，唯可惜喺到我食甜品嘅時候，有部份想試嘅款式無咗。
先嚟一客甜品拼盤，栗子忌廉蛋糕、芒果慕絲蛋糕、德國芝士蛋糕、意式奶凍、熱情果慕絲蛋糕、碎朱古力味比利時窩夫配生果伴糖漿，雖然款式比較大路，但整體質素算甚具水準。因為剩返而想食嘅款式唔太多，所以，都順手攞多兩件迷你美式鬆餅過過口癮！
見仲有位食得落，就加多一小碗朱古力鴛鴦軟雪糕伴新鮮生果，旁邊仲有唔同味道嘅糖漿俾客人隨意添加。最搞笑喺去唧軟雪糕時，見隔離有個Haggen-Dazs雪糕櫃，仲以為有咁筍，哈哈，只喺放咗牛油！鮮奶咖啡食甜品時，餐飲落單一杯鮮奶咖啡嚟伴甜品，一送上枱，就睇出喺咖啡機出品，雖然無均勻嘅奶泡，更唔會有拉花，不過，依家啲酒店所用嘅咖啡豆都唔會太低質素，故此，咖啡嘅味道都唔會太差。
依家食下午茶自助餐一啲都唔平，要突圍唔喺包羅萬有，款式多多，就喺具吸引嘅主題特色。Cafe One折後要二百鬆啲，不過，食物嘅款式唔太多，亮點亦欠奉，質素只屬中等。雖然話喺食下午茶啫，但話晒都俾成二百幾蚊嘛，故再食下午茶自助餐，應該不會晌度重溫！
今次依一篇「好友狂嚐曲」有少少抽水之嫌，皆因想分享嘅兩款食物，都跟曲奇無直接關係，只喺之前寫過帝苑餅店 Fine Foods嘅蝴蝶酥，都當為餅店嘅曲奇系列。今次，都品嚐咗奇華餅家嘅蝴蝶酥，就插咗入「好友狂嚐曲」系列中寫埋。
若非朋友所送，都真喺唔知原來奇華都有出蝴蝶酥，而今次收到嘅喺黑白芝麻蝴蝶酥，一包只有8件，睇落似模似樣，入口牛油香味突出，又有芝麻香，口感亦都好鬆脆，不過，明顯都睇到酥皮嘅摺紋唔算細緻，故此，酥化度仍可以再做好啲。
如果唔太貴嘅話，都好值得試吓，而我，滴漏杯肯亞咖啡，就一次過食晒成包當下午茶。至於另一包黑芝麻雞蛋卷，無獨有偶，同樣喺奇華餅家嘅產品，不過，喺另一位朋友所送，依包就拎咗返屋企當口痕痕時嘅零食。奇華做開依類中式糕餅，所以，雞蛋卷難佢唔到。
雞蛋卷內嘅黑芝麻唔喺好多，所以，蛋卷都喺以蛋香味為主，咬落好香脆，不其然，好快半打雞蛋卷就放入肚內。寫咗幾篇「好友狂嚐曲」，又喺時候抖一抖，下次再有曲奇食評先再次分享！補多句，真心多謝朋友們、食友們不時送我曲奇，等小分久唔久又可以寫吓依個系列。
題外話/補充資料 因為喺朋友所送嘅小禮物，所以，幾個細項評分嘅參考值唔大。
食咗咁多年曲奇，都知曲奇嘅可塑性高，咩材料都可以跟曲奇混合，不過，印象中，以海味乾貨夾曲奇就應該喺第一次試，多得食友嘅心思，送贈一小盒「官燕棧」自家製作嘅曲奇予小弟。佢賣蔘茸、海味……等等嘢就知啫，原來佢連曲奇都撈埋 。
依盒蟲草花曲奇，喺迷一樣嘅曲奇，盒底成份明明寫住蟲草花曲奇，只有8條，但打開包裝盒，既有蟲草花曲奇，又有黑木耳黑芝麻曲奇及猴頭菇黑芝麻曲奇，仲成9條之多，哈哈，原來食友一次買齊三款，將其撈勻平均分配再入盒，等我哋可以一次過試齊三款唔同口味，食友真喺有心 。
所以，咪投訴人哋貨不對辦呀。 蟲草花曲奇曲奇都喺獨立包裝，夠晒衛生。記憶中，蟲草花無乜好特別嘅味，但就知有點藥用價值，當然唔可以跟冬蟲草相提並論啦。曲奇裡面一點點紅色應該喺蟲草花磨研而成，無平常嘅曲奇咁香牛油味，但質感就頗為鬆脆，感覺同食普通曲奇唔太分別。
猴頭菇黑芝麻曲奇猴頭菇搭黑芝麻，個組合都已經夠晒獨特，雖然有少少菇味，但無預期中咁重，芝麻味亦都好輕，所以，個人覺得有少少失望。 黑木耳黑芝麻曲奇相比猴頭菇黑芝麻曲奇，下芝麻較多，食落芝麻味明確啲，而黑木耳軋成細細粒，所以，唔會好似平時食木耳咁有份爽口感，唔講都真喺唔知加咗黑木耳添。
雖然以味道而言，無論蟲草花、猴頭菇，抑或黑木耳，都稱唔上味道突出，而且，曲奇嘅牛油香亦欠奉，不過，以上幾樣食材都屬較健康、天然，對人體又有益，一試無妨 。 題外話/補充資料 因為喺朋友所送嘅小禮物，所以，幾個細項評分嘅參考值唔大。
食友到大坑覓食，路過BlissHIVE Bakery Café，知小弟有寫開曲奇食評，特意買咗一包曲奇俾小弟，如斯厚愛，實在萬分感謝！今次收到嘅曲奇，包裝超簡潔，長形純白色紙袋，只有袋面貼有店家名字嘅招紙，標明自家製；無成份標籤，亦無食用限期，更無曲奇款式，所以，收到依份小禮物第二日就即刻打開嚟食，免得變質嘥咗就唔多好。
試過之後，估計喺黑白芝麻曲奇，一袋裡邊有20塊，睇唔出有咁多塊，塊塊細長，曲奇面芝麻鋪得滿滿，以黑芝麻居多。咬落好鬆脆，但唔香，無乜牛油味，芝麻味亦都唔無預期咁重，個人覺得普普通通，但如果求健康嘅人可能啱佢口味都唔定！
雖然曲奇未有期望中好食，但唔知佢嘅麵包及咖啡又如何？還希望小店繼續努力！ 題外話/補充資料 因為喺朋友所送嘅小禮物，所以，幾個細項評分嘅參考值唔大。
「糖村」喺台灣幾有人氣嘅法式牛軋糖品牌，印象中大概兩年前都收過朋友嘅小禮品，就喺佢嘅原味牛軋糖，不過唔喺晌台灣買返嚟，而喺當時晌尖沙咀重慶站有間「糖妹妹糖」嘅糖果店有入貨轉售。今次，同事則晌銅鑼灣希慎廣場誠品書店嘅「糖村」專櫃買番嚟，可謂掛正名號，台灣直送 。
咪以為同事送成盒俾小弟，只喺請我食幾粒，不過，佢都唔介意借晒成盒俾我影吓相，兼介紹吓。依款草莓牛軋糖全盒有16粒，咪見個盒好似好大盒，查實墊高咗個底，睇落大盒啲，送俾人都好睇啲。粉紅色嘅牛軋糖每粒都以獨立透明包裝，方便衞生，不過食用期唔喺好長，一個月都無 。
好多謝同事嘅心意，讓小弟重溫糖村法式牛軋糖嘅滋味！ 題外話/補充資料 因為喺同事所請，所以，幾個細項評分嘅參考值唔大。
食友對小弟蠻有心，經過Tiffani Patisserie推出咗一款「芳妮蛋撻」，趁晚上飯聚都「專登」送上兩件俾小弟帶點家，同老婆好好分享依份宵夜。咁究竟「芳妮」喺乜水？Tiffani Patisserie可以話喺Fullhouse Signature嘅姊妹店，餐廳以一個一家四口家庭為主題，Tiffani Patisserie好明顯就喺搵咗家姐做生招牌。
包裝盒非常之少女風，粉紅跟白嘅直紋間條，本身就喺Fullhouse Signature嘅招牌簷縫標誌。而每件蛋撻以「度身訂做」嘅透明膠盒載住，盒面更印有Tiffani嘅可愛樣子，不過，奇怪在個膠蓋跟個盒喺冚唔實，皆因件蛋撻本身高過個腸盒！
匙羹亦好得意，匙羹頭喺Thomas爸爸個嘜頭。除膠盒外，就連個蛋撻都熨咗Tiffani嘅樣，仲維肖維妙。蛋撻一向都喺新鮮出爐最好食，所以，隔咗好幾個鐘先食，一定大打折扣，蛋味一般，蛋心唔算好嫩滑。不過，蛋撻外層仍感到鬆化，只欠一份熱辣辣時嘅酥香感。
好多謝食友嘅心意，突然忽發奇想，家姐做咗蛋撻，細佬會唔會用嚟做個菠蘿包呢！ 題外話/補充資料 因為喺朋友所送嘅小禮物，所以，幾個細項評分嘅參考值唔大。
身邊有唔少食友都好支持小店、社企，就好似由東華三院所搞嘅「愛烘焙麵包工房」，喺以專門訓練及聘用殘疾人士嘅社企。之前，都試過好幾次佢哋嘅出品，都喺食友所送，今次，食友趴走西環，就順道買點心意俾小弟，實在多謝晒 ！
收到嘅喺朱古力腰果曲奇口味，一包有7件，依款口味其實已曾經試過，上次嘅印象喺上佳之作。今次再食，到底如何？曲奇入口極鬆脆，因為用上唂咕粉，朱古力味濃郁 ，而且，曲奇內混入唔少朱古力粒同腰果粒，要香濃有香濃，要香脆有香脆 ，再食，依然好味，水準不變。
故此，天生我才必有用，殘疾人士一樣可以活得有尊嚴。一個品牌嘅建立的確唔容易，經過近5個年頭嘅營運、發展、推廣，都覺得「愛烘焙」做得相當成功，希望小店繼續努力，更希望多啲人可以支持佢哋 ！ 題外話/補充資料 因為喺朋友所送嘅小禮物，所以，幾個細項評分嘅參考值唔大。
就喺「星之味」，款式喺朱古力曲奇 。對依間店非常陌生，嚐試晌網上搵搵，雖然搵到佢哋個官網，但十分簡單，只介紹到喺由兩位曾擔任五星級酒店西餐部總廚嘅顧問及總監主理 ，有蝴蝶酥、杏仁酥、曲奇、蛋糕、凍餅售賣，不過再詳細啲嘅產品介紹就欠奉 。
金銅色配以格仔紋嘅紙盒包裝，典雅得體。每包淨重150g，塊塊獨立包裝，確保衛生，又唔怕一次過食唔晒而潮化變腍。數過喇，一包裡面共有17塊，都唔少喎 。每塊朱古力曲奇，除咗加有朱古力粒，仲有勁多杏仁碎，平均分佈。
」食完啲曲奇，完成感受到你哋嘅心機及誠意 。 題外話/補充資料 因為喺朋友所送嘅小禮物，所以，幾個細項評分嘅參考值唔大。
跟友人食晚飯，唔知喺唔喺驚我食唔飽，仲送我一個Mrs Field美式鬆餅一個當宵夜，客在太客氣，其實餐飯小弟食得好飽。打開包裝紙，未見樣，一「聞」已大概知咩口味，因為「蕉」氣勃勃，加上鬆餅面鋪滿唔少合桃粒，所以，未食都知喺香蕉合桃鬆餅。
鬆餅烘得金黃，入口鬆軟，卻帶點濕潤，每啖都有陣陣牛油甘香，又充滿濃濃蕉味，不過，除咗餅面有合桃粒，奇怪在餅心又唔多有合桃粒喎。食晒成個，其實都幾有飽肚感，今個食評寫得簡單好迤，就正如跟朋友嘅一餐飯，就算食得迤，都喺帶着一份心意，一份友情。
正所謂禮尚往來，小弟不時都請同事食曲奇，依趟輪到同事請番我。一喺唔請，一請就試吓啲有名氣嘅品牌，同事所買嘅曲奇，原來喺嚟自法式餅店Zoe跟蘇施黃合作嘅 「Zozi七彩鹹味曲奇」，與其叫七彩，不如叫彩虹就仲靚啲喇 。
睇番附件張卡仔，原來依個Zozi曲奇禮盒有兩款口味，一鹹一甜，長形餅罐喺鹹味，仲化身為彩虹七色，數過一次，真喺紅橙黃綠青蓋紫齊晒，色彩繽紛，鮮艷搶眼到爆，而且口味方面新奇，極有賣點，；另一款圓形餅罐喺甜味，屬較正常嘅模樣，口味亦較大路，如朱古力、綠茶、咖啡……等等。
打開包裝罐，左右兩排，話就話有7款味道，其實每排共有8塊，即喺有一款口味會重複，唔知喺隨機定「專燈」，兩排重複嘅都喺橙色。好在公司同事唔多，而且，平時亦好關照吓佢，所以，試完3塊，之後有淨再叫我試多3塊，唔客氣咁前後試咗6款口味。
無試到嘅喺綠色嘅開心果，綜合嚟講，睇見啲賣相有好幾款螢光咁色，而成份你都會發覺有唔少化學嘢及色素 ，味道上又未有預期嘅突出，有啲雷聲大雨點少嘅感覺 ，所以，只可以講喺貪新鮮一試無妨，再試無謂 。
再次多謝同事咁客氣，又唔介意俾我影完一大輪相先食！ 題外話/補充資料 因為喺同事請食，所以，幾個細項評分嘅參考值唔大。
咪以為caffè HABITU淨喺飲吓咖啡，食吓蛋糕、意粉之類，佢哋一樣有出啲曲奇，最近就收到一包好友所送贈嘅HABITU曲奇。白色嘅包裝袋，初時仲以為喺跟咖啡之類嘅相關產品，打開先知喺一小袋曲奇 。
曲奇標明以全人手製作，用透明膠袋袋住，一包共有8塊，而每塊都做得頗大。口味喺Honey Cornflake Cherry Cookies，顧名思義，曲奇嘅成份包含咗脆穀麥、蜜糖、車厘子等等。曲奇表面巖巉，但入口非常香脆，又有點穀麥所引發嘅粗糙口感 ；因為以蜜糖入饌，故此，味道又比較清甜 ，至於車厘子乾感覺佢落得少，所以，入口就唔算好明顯。
雖然咖啡唔喺晌caffè HABITU買嚟，只喺自家沖製，但一樣醇香。一口曲奇，一啖咖啡，喺晌公司偷懶嘅美好時光 ！ 題外話/補充資料 因為喺朋友所送嘅大禮物，所以，幾個細項評分嘅參考值唔大。
一班好姊妹真有小弟心，送完Fine Foods嘅「蝴蝶酥雜綿口味禮盒裝」，又送嚟小弟一盒東海堂嘅「和風曲奇禮盒」，所以，之前一篇「好友狂嚐曲」曲奇食評寫咗蝴蝶酥禮盒，依一篇就再輪到寫返篇曲奇。深啡仿木紋嘅禮盒，盒面印有各款曲奇款色，打開禮盒睇到曲奇整齊排列。
其實，前年曾收過依款曲奇，不過，就只喺輕食裝，同樣有5款口味，每款口味各有兩塊，全盒共有10塊。對照番今次所收到嘅禮盒裝，黑糖、抹茶、腰果、黑裸麥合桃維持不變外，之前嘅竹炭椰子就變成竹炭夏威夷果仁，大多以「和風」食材製作。
講得禮盒裝，份量自然不少，全盒共有50塊之多，每款口味各有10件，全部喺獨立包裝，方便衛生，雖然有啲唔環保，但就襟擺啲，又唔使一打開盒嘢就要盡快食晒。每個包裝袋背後已印備邊款口味，絕對唔會揀錯。黑糖曲奇5款曲奇最得我心嘅一款，口感嘅鬆脆固然喺最基本，但入口黑糖味輕輕滲出，有份醇厚天然嘅甜味感覺。
竹炭夏威夷果仁曲奇一向唔抗拒「竹炭」嘅食物，不過，又無話特別嘅好感，覺得竹唔竹炭都唔覺有咩味。不過，曲奇內嘅夏威夷果仁就非常香脆，可惜得好少。抹茶曲奇長方形嘅抹茶曲奇，感覺最和風，抹茶某程度上都好似代表緊日本咁，一咬落抹茶味算得上突出。
腰果曲奇比較大路嘅曲奇，牛油曲奇加腰果碎，腰果應該烘焗過，所以，頗香脆，又有咬感，牛油曲奇亦做得唔錯。黑裸麥合桃曲奇曲奇加入咗裸麥粉，鬆脆得嚟有種粗糙感，而合桃落得一啲唔手緊，塊塊都混有超多合桃粒，好有質感。
揀幾款口味，沖杯咖啡，又喺一個唔錯嘅下午茶，在此，再次多謝食友厚愛！ 題外話/補充資料 因為喺朋友所送嘅大禮物，所以，幾個細項評分嘅參考值唔大。
依個「好友狂嚐曲」系列一向都喺寫曲奇嘅食評，今次唔知算唔算破例，寫嘅喺蝴蝶酥。嚴格嚟講，佢都應該唔屬於曲奇，只喺由酥皮演變而成嘅一款經典甜點，但家下好多曲奇餅專買店都會兼做蝴蝶酥，慢慢，佢都好似變成曲奇嘅近親咁。
最近，先後兩次收到一大一細嘅蝴蝶酥，咁啱同樣都喺出自帝苑餅店Fine Foods。大盒嘅喺雜綿口味禮盒裝，盒面喺白底加餅店嘅實景相片，清雅脫俗，內裡包括原味及芝麻味蝴蝶酥，各款口味淨重125g，約有13塊左右。